
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 46 

19 Ιανουάριου 2016 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός της διαδικασίας, υποβολής αιτήσεων και 
επιλογής προϊσταμένων τμημάτων εκπαιδευτικών 

θεμάτων. 1 

Έγκριση υπερωριακής απογευματινής εργασίας για 
το έτος 2016 για το προσωπικό των Πολιτικών 
Γραφείων του Υπουργού και του Αναπληρωτή 
Υπουργού, του Γ ραφείου του Γ ενικού Γ ραμμα- 
τέα καθώς και του Γ ραφείου του Γ ενικού Γ ραμ- 
ματέα της Γ ενικής Γ ραμματείας Αγροτικής Πο¬ 
λιτικής και Διαχείρισης Κοινοτικών Πόρων του 
Υπουργείου Αγροτικής Ανάπτυξης και Τροφίμων, 

που δεν καλύπτει οργανικές θέσεις. 2 

Έγκριση υπερωριακής απασχόλησης και καθιέρωση 
αυτής με αμοιβή κατά τις Απογευματινές ώρες, 
των υπαλλήλων του Τμήματος Εμπορίου ΠΈ. 


Έβρου από τον Ιανουάριο έως και το Δεκέμβριο 

του έτους 2016. 3 

Καθορισμός υπερωριών του πρακτικογράφου του 
Δήμου Ορεστιάδας. 4 


ΑΠΟΦΑΣΕΙ Σ 

Αριθμ. Φ.353.1/1/2908/Ε3 (1) 


Καθορισμός της διαδικασίας, υποβολής αιτήσεων και 
επιλογής προϊσταμένων τμημάτων εκπαιδευτικών 
θεμάτων. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Κεφαλαίου Γ' και ιδίως της παρα¬ 
γράφου 4 του άρθρου 20 καθώς και της παραγράφου 5 
του άρθρου 22 του Ν. 4327/2015 (Α' 50) «Επείγοντα μέτρα 
για την Πρωτοβάθμια, Δευτεροβάθμια και Τριτοβάθμια 
Εκπαίδευση και άλλες διατάξεις». 

2. Τις διατάξεις του Π.δ. 70/2015 (Α' 114) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 


Πολιτισμού, Παιδείας και Θρησκευμάτων σε Υπουργείο 
Παιδείας,Έρευνας και Θρησκευμάτων, του Υπουργείου 
Οικονομίας, Υποδομών Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

3. Τις διατάξεις του Π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

4. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ορίζουμε τη διαδικασία υποβολής των αιτήσεων και 
επιλογής των προϊσταμένων τμημάτων εκπαιδευτικών 
θεμάτων, ως εξής: 

Αρθρο 1 

Προκήρυξη - υποβολή αιτήσεων 

Ο οικείος Διευθυντής Εκπαίδευσης με πρόσκληση του 
που κοινοποιείται στις σχολικές μονάδες του νομού και 
δημοσιεύεται στο διαδίκτυο προσκαλεί τους εκπαιδευ¬ 
τικούς που έχουν τα τυπικά προσόντα και επιθυμούν να 
ασκήσουν τα καθήκοντα προϊσταμένων των τμημάτων 
εκπαιδευτικών θεμάτων των Διευθύνσεων Εκπαίδευσης 
του νομού, να υποβάλουν αίτηση, που συνοδεύεται από 
τα αναγκαία δικαιολογητικά. 

Αρθρο 2 

Διαδικασία υποβολής αιτήσεων 

Οι αιτήσεις υποψηφιότητας για τοποθέτηση σύμφωνα 
με την παρ. 4 του άρθρου 17 του Ν. 4327/2015 υποβάλλο¬ 
νται όπως προβλέπεται από τις διατάξεις των παρ. 3 και 
4γ του άρθρου 22 του ίδιου νόμου και συνοδεύονται από: 

1. Βιογραφικό σημείωμα 

2. Αντίγραφα τίτλων σπουδών και μετεκπαίδευσης 

3. Αποδεικτικά γνώσης ξένων γλωσσών 

4. Πιστοποιητικό επιμόρφωσης στις Τ.Π.Ε. 

5. Αντίγραφα άλλων σχετικών τίτλων που τυχόν έχει 
αποκτήσει ο υποψήφιος 

6. Βεβαιώσεις ή υπηρεσιακά έγγραφα που αφορούν 
στην υπηρεσιακή κατάσταση, στην καθοδηγητική και 
διοικητική εμπειρία καθώς και τη συμμετοχή σε υπηρε- 

σιακά συμβούλια, τα οποία πρέπει να αναφέρουν χρόνο 
έναρξης και λήξης, κατά περίπτωση. 

7. Υπεύθυνη δήλωση του Ν. 1599/1986 με την οποία βε¬ 
βαιώνεται ότι: α) ο εκπαιδευτικός δεν έχει καταδικαστεί 
τελεσίδικα για πειθαρχικό παράπτωμα με την ποινή της 
προσωρινής ή της οριστικής παύσης σύμφωνα με τα ορι¬ 
ζόμενα στο άρθρο 109 του Υπαλληλικού Κώδικα (Ν. 3528/ 
2007 Α' 26) και β) δεν συντρέχουν τα κωλύματα δι¬ 
ορισμού της παρ. 1 του άρθρου 8 του ίδιου κώδικα, 
σύμφωνα με τις διατάξεις της παρ. 6 του άρθρου 17 
του Ν. 4327/2015. 

Όλοι οι τίτλοι σπουδών που προέρχονται από ιδρύ¬ 
ματα ανώτατης εκπαίδευσης της αλλοδαπής, πρέπει να 
είναι αναγνωρισμένοι από το Δ.Ο.Α.Τ.Α.Π. / ΔΙ.Κ.Α.Τ.Σ.Α. 
ή το Ινστιτούτο Τεχνολογικής Εκπαίδευσης (Ι.Τ.Ε.), ή 
το Συμβούλιο Αναγνώρισης Επαγγελματικών Ισοτιμιών 
(Σ.Α.Ε.Ι.). Τυχόν ξενόγλωσσες βεβαιώσεις ή έγγραφα 
πρέπει να έχουν επίσημα μεταφραστεί από την αρμόδια 
υπηρεσία του Υπουργείου Εξωτερικών ή άλλο αρμόδιο 
κατά νόμο όργανο. 

Μετά τη λήξη της προθεσμίας υποβολής των αιτήσεων 
δεν γίνεται δεκτή οποιαδήποτε μεταβολή στην αίτηση, 
ούτε συμπληρωματικά δικαιολογητικά. 

Άρθρο 3 

Αποτίμηση κριτηρίων 

Οι προϊστάμενοι τμημάτων εκπαιδευτικών θεμάτων 
επιλέγονται από τα οικεία περιφερειακά υπηρεσιακά 
συμβούλια τα οποία προκειμένου να διατυπώσουν την 
πρόταση τους λαμβάνουν υπόψη τους τα κριτήρια του 
άρθρου 20 του Ν. 4327/2015 (Α' 50). 

Αρθρο 4 
Τοποθέτηση 

Η τοποθέτηση προϊσταμένων των τμημάτων εκπαιδευ¬ 
τικών θεμάτων γίνεται με απόφαση του οικείου διευθυ¬ 
ντή εκπαίδευσης, ύστερα από αιτιολογημένη πρόταση 
του οικείου περιφερειακού υπηρεσιακού συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Ιανουάριου 2016 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 
-♦- 

Αριθμ. 300/3909 (2) 

Έγκριση υπερωριακής απογευματινής εργασίας για το 
έτος 2016 για το προσωπικό των Πολιτικών Γραφεί¬ 
ων του Υπουργού και του Αναπληρωτή Υπουργού, 
του Γ ραφείου του Γ ενικού Γ ραμματέα καθώς και του 
Γ ραφείου του Γ ενικού Γ ραμματέα της Γ ενικής Γ ραμ- 
ματείας Αγροτικής Πολιτικής και Διαχείρισης Κοινο¬ 
τικών Πόρων του Υπουργείου Αγροτικής Ανάπτυξης 
και Τροφίμων, που δεν καλύπτει οργανικές θέσεις. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. του άρθρου 20 του Ν. 4354/2015 (ΦΕΚ 176 Α') «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής 


της συμφωνίας δημοσιονομικών στόχων και διαρθρω¬ 
τικών μεταρρυθμίσεων», 

β. του άρθρου 90 του Π.δ. 63/2005 (ΦΕΚ 98 Α') «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα», 

γ. το Π.δ. 70/22-9-2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού, Υποδομών, Με¬ 
ταφορών και Δικτύων, Αγροτικής Ανάπτυξης και Τροφί¬ 
μων.Τουρισμού», 

δ. του Π.δ. 73/23-9-2015 (ΦΕΚ 116 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», 

ε. του Π.δ. 107/2014 (ΦΕΚ 174 Α') «Οργανισμός του 
Υπουργείου Αγροτικής Ανάπτυξης και Τροφίμων» όπως 
τροποποιήθηκε με την παρ. 3 του άρθρου 31 και του 
άρθρου 45 του Ν. 4305/2014 (ΦΕΚ 237 Α'), 

στ. του Π.δ. 113/2010 (ΦΕΚ 194 Α') περί αναλήψεως 
υποχρέωσης από τους διατάκτες. 

2. Την υπ’ αριθ. πρωτ. 2/1015/ΔΕΠ/5-1-2016 εγκύκλιο 
του Υπουργείου Οικονομικών, «Παροχή οδηγιών για την 
εφαρμογή των διατάξεων του Κεφαλαίου Β' του Ν. 4354/ 
2015 (176/Α') «Μισθολογικές ρυθμίσεις των υπαλλήλων 
του Δημοσίου, των Οργανισμών Τοπικής Αυτοδιοίκη¬ 
σης (Ο.Τ.Α.) πρώτου και δεύτερου βαθμού, των Νομικών 
Προσώπων Δημοσίου (Ν.Π.Δ.Δ.) και Ιδιωτικού Δικαίου 
(Ν.Π.Ι.Δ.), καθώς και των Δ.Ε.Κ.Ο. του κεφ. Α' του Ν. 3429/ 
2005 (Α' 314) και άλλες μισθολογικές διατάξεις». 

3. Την υπ’ αριθ. πρωτ. 2/70738/0022/28.9.2012 απόφαση 
της 22ης Διεύθυνσης Μισθολογίου του Γενικού Λογι¬ 
στηρίου του Κράτους, σύμφωνα με την οποία η ισχύς 
των αποφάσεων για υπερωριακή απασχόληση αρχίζει 
με τη δημοσίευσή τους. 

4. Το γεγονός ότι από τις διατάξεις της απόφασης 
αυτής προκαλείται δαπάνη, η οποία θα καλυφθεί από 
τις πιστώσεις του τακτικού προϋπολογισμού εξόδων 
του Υπουργείου Αγροτικής Ανάπτυξης και Τροφίμων, 
Οικονομικού Έτους 2016, φορέας 29/110 και ΚΑΕ - 0511 
ύψους 25.000,00 €. 

5. Την ανάγκη προσφοράς υπερωριακής απογευματι¬ 
νής εργασίας από τους υπαλλήλους των Πολιτικών Γ ρα¬ 
φείων του Υπουργού και του Αναπληρωτή Υπουργού, 
του Γ ραφείου του Γ ενικού Γ ραμματέα καθώς και του 
Γ ραφείου του Γ ενικού Γ ραμματέα της Γ ενικής Γ ραμμα- 
τείας Αγροτικής Πολιτικής και Διαχείρισης Κοινοτικών 
Πόρων του Υπουργείου Αγροτικής Ανάπτυξης και Τρο¬ 
φίμων, που δεν καλύπτουν οργανικές θέσεις στα εν 
λόγω Γ ραφεία και υπηρετούν με διάθεση - παράλληλα 
σε αυτά. 

6. Την υπ’ αριθ. πρωτ.: 3184/143826/4-1-2016 απόφαση 
δέσμευσης πίστωσης (ΑΔΑ: ΨΓΚΥ4653ΠΓ-ΜΙΑ) της Δι¬ 
εύθυνσης Προϋπολογισμού και Δημοσιονομικών Ανα¬ 
φορών, αποφασίζουμε: 

1. Εγκρίνουμε την προσφορά υπερωριακής απογευ¬ 
ματινής εργασίας για το έτος 2016, για την κάλυψη 
υπερωριακής εργασίας συνολικά είκοσι τεσσάρων (24) 
υπαλλήλων που θα απασχοληθούν στα Πολιτικά Γρα¬ 
φεία του Υπουργού και του Αναπληρωτή Υπουργού, του 
Γ ραφείου του Γ ενικού Γ ραμματέα καθώς και του Γ ρα¬ 
φείου του Γ ενικού Γ ραμματέα της Γ ενικής Γ ραμματείας 
Αγροτικής Πολιτικής και Διαχείρισης Κοινοτικών Πόρων 
του Υπουργείου Αγροτικής Ανάπτυξης και Τροφίμων, οι 
οποίοι δεν καλύπτουν οργανικές θέσεις και υπηρετούν 
με διάθεση - παράλληλα στα εν λόγω Γ ραφεία, ως εξής: 

α) για τα Πολιτικά Γραφεία του Υπουργού, έως έξι 
(6) υπάλληλοι και του Αναπληρωτή Υπουργού, έως έξι 
(6) υπάλληλοι και μέχρι είκοσι (20) ώρες μηνιαίως ανά 
υπάλληλο, 

β) για τα Γραφεία του Γενικού Γραμματέα του Υπουρ¬ 
γείου και του Γ ενικού Γ ραμματέα της Γ ενικής Γ ραμμα- 
τείας Αγροτικής Πολιτικής και Διαχείρισης Κοινοτικών 
Πόρων, έως δώδεκα (12) υπάλληλοι συνολικά και μέχρι 
είκοσι ώρες (20) μηνιαίως ανά υπάλληλο. 

2. Η πραγματοποίηση των ωρών απογευματινής υπε- 
ρωριακής εργασίας θα βεβαιώνεται στα τέλη κάθε μήνα 
με πράξη των Διευθύνσεων των Πολιτικών Γ ραφείων του 
Υπουργού και του Αναπληρωτή Υπουργού και των Γ ρα¬ 
φείων του Γ ενικού Γ ραμματέα του Υπουργείου Αγροτι¬ 
κής Ανάπτυξης και Τ ροφίμων και του Γ ενικού Γ ραμματέα 
Αγροτικής Πολιτικής και Διαχείρισης Κοινοτικών Πόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2016 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. οικ/84 (3) 

Έγκριση υπερωριακής απασχόλησης και καθιέρωση αυ¬ 
τής με αμοιβή κατά τις Απογευματινές ώρες, των 
υπαλλήλων του Τμήματος Εμπορίου Π.Ε.Έβρου από 
τον Ιανουάριο έως και το Δεκέμβριο του έτους 2016. 

Η ΕΚΤΕΛΕΣΤΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το άρθρο 186 II περ. Δ του Ν. 3852/2010 (ΦΕΚ 87 τ.Α'/ 
07-06-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

2. Το άρθρο 22 παρ. 4γ του Π.δ. 144/2010 (ΦΕΚ 237 τ.Α'/ 
27-12-2010) «Οργανισμός Περιφέρειας Ανατολικής Μα¬ 
κεδονίας - Θράκης». 

3. Την υπ’ αριθ. ΔΔ5521/1-10-2014 απόφαση του Περιφε¬ 
ρειάρχη Α.Μ.Θ. περί διορισμού Εκτελεστικού Γ ραμματέα 
Π.Α.Μ.Θ. 

4. Την υπ’ αριθ. ΔΔ6183/6-11-2014 απόφαση του Περι¬ 
φερειάρχη ΑΜΘ περί μεταβίβασης αρμοδιοτήτων στον 
Εκτελεστικό Γ ραμματέα Π.Α.Μ.Θ. (ΦΕΚ 3057Β'/13-11-2014). 

5. Τις υπ’ αριθ. ΔΔ5320/2014 και ΔΔ οικ.5319/2014 απο¬ 
φάσεις του Περιφερειάρχη Α.Μ.Θ. περί εξουσιοδότησης 
υπογραφών. 

6. Τον Ν. 4177/2013 (ΦΕΚ 173/Α/8-8-2013) «Κανόνες ρύθ¬ 
μισης της αγοράς και της παροχής υπηρεσιών και άλλες 
διατάξεις». 

7. Την απόφαση του Υφυπουργού Ανάπτυξης και 
Ανταγωνιστικότητας Α2-718/31-7-2014 «Κανόνες Διακί¬ 
νησης και Εμπορίας Προϊόντων και Παροχής Υπηρεσιών 
(ΔΙ.Ε.ΠΠ.Υ.)». 

8. Το άρθρο 20 του Ν. 4354/2015 (ΦΕΚ 176Α'/2015) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων». 

9. Την υπ’ αριθ. οικ. 2447/19-2-2015 (ΦΕΚ Β'/418/24-3-2015) 
απόφαση του Γ.Γ. Αποκεντρωμένης Διοίκησης Μακεδο¬ 


νίας - Θράκης «Καθιέρωση ωραρίου σε εικοσιτετράωρη 
βάση καθώς και τις Κυριακές και εξαιρέσιμες ημέρες 
των Υπηρεσιών της Περιφέρειας Ανατολικής Μακεδο¬ 
νίας - Θράκης». 

10. Το άρθρο 25 παρ. 7 του Ν. 2738/1999 (ΦΕΚ 180/τ.Α'/ 
09-09-1999) «Συλλογικές διαπραγματεύσεις στη Δημό¬ 
σια Διοίκηση Μονιμοποιήσεις Συμβασιούχων Αορίστου 
χρόνου και άλλες διατάξεις». 

11. Το άρθρο 16 του Ν. 3205/2003 (ΦΕΚ 297/τ.Α'/23-12-20 03) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και ΟΤΑ Μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας του Πυροσβεστικού και Λιμενικού σώματος 
και άλλες συναφείς διατάξεις» όπως τροποποιήθηκε με 
το άρθρο 38 του Ν. 3986/2011 (Α' 152). 

12. Το υπάρχον δυναμικό της Υπηρεσίας μας και τις 
γενικότερες ανάγκες αυτής, αποφασίζουμε: 

Διαπιστώνουμε την ανάγκη για υπερωριακή εργασία 
πέρα από τις ώρες της υποχρεωτικής απασχόλησης 
των υπαλλήλων μας και ειδικότερα: 

1) ΠΕ Διοικητικού-Οικονομικού (2) 

2) ΠΕ Χημικών (1) 

3) ΔΕ Διοικητικών (3) 

και καθιερώνουμε αυτήν με αμοιβή για την αντιμε¬ 
τώπιση των αυξημένων υπηρεσιακών αναγκών από τον 
Ιανουάριο έως και το Δεκέμβριο του έτους 2016 κατά 
τις απογευματινές ώρες. Οι ώρες υπερωριακής απασχό¬ 
λησης ανέρχονται συνολικά σε 1.440 και δεν μπορούν 
να υπερβούν τις 20 απογευματινές ώρες ανά υπάλληλο 
μηνιαίως. 

Σκοπός του παραπάνω συνεργείου είναι η διενέργεια 
περιοδικού ελέγχου μέτρων - σταθμών, αγορανομικών 
ελέγχων σε καταστήματα μαζικής εστίασης, ο έλεγχος 
των βυτιοφόρων αυτοκινήτων μεταφοράς και διανομής 
υγρών καυσίμων (πετρελαίου θέρμανσης - κίνησης), ο 
έλεγχος διακίνησης στερεών καυσίμων και λοιποί έλεγ¬ 
χοι που άπτονται της αρμοδιότητας της Υπηρεσίας. 

Το ύψος της δαπάνης, ποσού 8.500 € που θα προκύψει 
από τις απογευματινές ώρες εργασίας, θα καλυφθεί 
από τις πιστώσεις του Προϋπολογισμού του οικονομι¬ 
κού έτους 2016, του ΚΑΕ 4351.0511.0001 (απογευματινές 
υπερωρίες) και του ΚΑΕ 4351.0515.0001 (για τους περι¬ 
οδικούς ελέγχους μέτρων-σταθμών). 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αλεξανδρούπολη, 12 Ιανουάριου 2016 

Η Εκτελεστικός Γραμματέας 
Ζ. ΚΟΣΜΙΔΟΥ 

-♦- 

Αριθμ. 365 (4) 

Καθορισμός υπερωριών του πρακτικογράφου 
του Δήμου Ορεστιάδας. 

Ο ΔΗΜΑΡΧΟΣ ΟΡΕΣΤΙΑΔΑΣ 

Έχοντας υπόψη: 

1) Τις διατάξεις της παρ. 1 του άρθρου 58 του Ν. 3852/ 
2010 . 

2) Τ ις διατάξεις της παρ. 4 του άρθρου 49 του Ν. 3584/ 
2007. 

3) Τ ις διατάξεις του άρθρου 20 του Ν. 4354/2015. 

4) Τις διατάξεις της παρ. 10 του άρθρου 12 του Ν. 2503/ 
1997. 

5) Την υπ’ αριθ. Οικ.2/78400/0022/14.11.2011 Εγκύκλιο 
του Υπουργείου Οικονομικών. 

6) Την υπ’ αριθ. 14/2012 απόφαση Δ.Σ. 

7) Το γεγονός ότι οι συνεδριάσεις του Δημοτικού 
Συμβουλίου γίνονται πάντα απογευματινές ώρες και 
ο δημοτικός υπάλληλος που τηρεί τα πρακτικά των 
συνεδριάσεων προσφέρει υπερωριακή υπηρεσία. 

8) Ότι η δαπάνη που θα προκύψει από την ως άνω 
απασχόληση κατά το α' εξάμηνο του έτους 2016 θα 
ανέλθει στο ποσό των 600,00 ευρώ. 

- ΚΑ 10.6012: Αποζημίωση υπερωριακής εργασίας και 
για εξαιρέσιμες ημέρες και νυχτερινές ώρες και λοιπές 
πρόσθετες αμοιβές: 6.200,00 ευρώ 


- ΚΑ 10.6051: Εργοδοτικές εισφορές προσωπικού με 
σύμβαση Δημοσίου Δικαίου: 200.000,00 ευρώ, αποφασίζει: 

Εγκρίνουμε την υπερωριακή απογευματινή απασχόλη¬ 
ση στον πρακτικογράφο του Δήμου και στον αναπληρω¬ 
τή αυτού κατά το χρονικό διάστημα έως και 30/06/2016, 
για έως 20 ώρες μηνιαίως, με την προβλεπόμενη από 
το Νόμο αποζημίωση, για την κάλυψη της ανάγκης τή¬ 
ρησης πρακτικών κατά τις συνεδριάσεις του Δημοτικού 
Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 8 Ιανουάριου 2016 

Ο Δήμαρχος 
ΒΑΣΙΛΕΙΟΣ ΜΑΥΡΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












